Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: a 9/2002. (II. 28.) HM—EüM együttes rendelethez
Paragraph Index: 1617

c) Ha a betegség gyógytartama — beleszámítva azt az idõt is, amely alatt a katonai élet általános sajátosságait tekintve a recidiva veszélye még nagyobb, mint az egyén polgári életében lenne — várhatóan meghaladja a 2 hónapot — sorkatonáknál biztos kórisme esetében a fenti idõ lejárta elõtt is „Ideiglenesen alkalmatlan” minõsítés hozható. A halasztás célja a teljes klinikai gyógyulás, illetve a megfelelõ erõbeli állapot és teljesítõképesség elérésének biztosítása. Törések, ficamok gyógyulása és a maradványtünetek végleges kialakulása általában 1 év alatt szokott bekövetkezni. Fissurák, elmozdulás nélküli egyszerû törések általában 6 hónap után gyógyultnak tekinthetõk. Szövõdményes törések és ficamok végleges állapotukat 2 év után érhetik el. A tartalékos katona állományúak III. rovat szerinti minõsítésénél „KLGS” elbírálás szükséges. Sorköteles minõsítése esetén, ha a kórisme nem tisztázható teljes biztonsággal, „Ideiglenesen alkalmatlan” minõsítést csak a betegség második hónapjának végén lehet kimondani. Ugyancsak a két hónap letelte szükséges a végleges alkalmatlanság kimondására is, kivéve a nem orvos számára is nyilvánvaló eseteket (pl. fél láb elvesztése).

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes